Időközi választás

**Tájékoztató jelöltajánlások kezdetéről**

Tisztelt választópolgárok!

Tájékoztatom Önöket, hogy az Ibrányban 2019. március 31. napjára kitűzött időközi polgármester választásra a jelöltek ajánlásának időszaka 2019. **február 9. (szombat)** napján kezdődik, s február 25-én 16.00 órakor zárul le.

A jelöltként a választáson indulni szándékozók az ajánlóíveket a Helyi Választási Irodában szombati nappal kezdődően vehetik át, s kezdhetik meg a nyilvántartásba vételhez szükséges ajánlások gyűjtését.

A választópolgároknak **lehetőségük van több jelölt ( akár minden jelölt) ajánlóívét is érvényesen aláírni.**

Ajánlások nem gyűjthetők a Választási eljárásról szóló 2013.évi XXXVI. törvény előírása alapján:

* az [ajánlást](https://optijus.hu/optijus/lawtext/1-A1300036.TV?tkertip=4&tsearch=aj%c3%a1nl%c3%a1s*&page_to=-1" \l "ws9) gyűjtő és az ajánló munkahelyén munkaidejében vagy munkaviszonyból, illetve munkavégzésre irányuló más jogviszonyból fakadó munkavégzési kötelezettsége teljesítése közben,
* a Magyar Honvédségnél és a központi államigazgatási szerveknél szolgálati viszonyban levő személytől a szolgálati helyén vagy szolgálati feladatának teljesítése közben,
* tömegközlekedési eszközön,
* állami, helyi és nemzetiségi önkormányzati szervek hivatali helyiségében,
* felsőoktatási és köznevelési intézményben,
* egészségügyi szolgáltató helyiségében, valamint
* a tulajdonos előzetes, írásbeli hozzájárulásának hiányában közforgalom számára nyitva álló magánterületen.

**Az** [ajánlásért](https://optijus.hu/optijus/lawtext/1-A1300036.TV?tkertip=4&tsearch=aj%c3%a1nl%c3%a1s*&page_to=-1" \l "ws10) az [ajánlást](https://optijus.hu/optijus/lawtext/1-A1300036.TV?tkertip=4&tsearch=aj%c3%a1nl%c3%a1s*&page_to=-1" \l "ws11) **adó választópolgár részére előnyt adni vagy ígérni tilos. Az** [ajánlást](https://optijus.hu/optijus/lawtext/1-A1300036.TV?tkertip=4&tsearch=aj%c3%a1nl%c3%a1s*&page_to=-1" \l "ws12) adó választópolgár az [ajánlásért](https://optijus.hu/optijus/lawtext/1-A1300036.TV?tkertip=4&tsearch=aj%c3%a1nl%c3%a1s*&page_to=-1" \l "ws13) nem kérhet előnyt, illetve nem fogadhat el előnyt vagy ann**ak ígéretét.**

**Bakosiné Márton Mária**

**HVI vezető**